b'\n_START_ARTICLE_\nManometer\n_START_PARAGRAPH_\nManom\xc3\xa9ter je fizikalna merilna priprava za merjenje tlaka._NEWLINE_Preprost manometer je kapljevinski manometer, ki ga sestavlja cev v obliki \xc4\x8drke U, napolnjena s kapljevino, npr. vodo ali \xc5\xbeivim srebrom. Na eni strani cevi je merjeni tlak, na drugi strani pa primerjalni, npr. atmosferski pri odprtem kapljevinskem manometru. Razliko tlakov odberemo posredno prek razlike vi\xc5\xa1in stolpcev kapljevine v obeh krakih cevi._NEWLINE_Druga vrsta manometra je membranski manometer ali aneroid. Pri njem tlak pro\xc5\xbeno deformira kovinsko opno, tlak pa odberemo posredno iz deformacije membrane._NEWLINE_Tretja vrsta manometra uporablja Bourdonovo cev, spiralno zavito kovinsko cev, ki se pod tlakom pro\xc5\xbeno deformira tako, da je kot zasuka na sredini sorazmeren tlaku v cevi.'